На основу члана 26. став 1.тачка 2.Закона о јавној својини („Сл.гласник РС“, бр.72/2011, 88/2013 и 105/2014), члана 6. и 7.Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гл.РС“, бр.16/2018) и члана 68. Статута општине Нова Варош („Сл.лист општине Нова Варош“, бр.4/2019 и 4/2020), Општинско веће општине Нова Варош, на седници одржаној 08.05.2020.године, донело је следећу

**О Д Л У К У**

**I РАСПИСУЈЕ СЕ** Оглас за спровођење поступка лицитације давања у закуп на период од 10 година путем јавног надметања - лицитације непокретност која се налази у оквиру бивше фабрике „Инова“ Кокин Брод, на кат.парцели бр.2/6 КО Вранеша, уписана у листу непокретности број 339 КО Вранеша, као јавна својина општине Нова Варош са уделом 1/1, а коју чине следећи посебни делови:

-Посебан део бр.20, објекат бр.1, улаз бр.10, етажа: приземље, укупна корисна нето површина: П=1186,00м2, лоцирана на кат.парц.бр.2/6 КО Вранеша

Непокретности из става 1.ове Одлуке дају се у закуп у циљу обављања производне делатности, уз обавезу закупца да започне производњу, најкасније у року од 60 дана од дана закључења Уговора о закупу. Непокретности се издају у виђеном стању, а будући закупац је у обавези да сходно намени своје делатности-производње, прилагоди све инсталације у закупљеном простору о свом трошку.

Почетна цена за давање у закуп описане непокретности у ставу I.ове Одлуке је **30,00** динара по 1м2 на месечном нивоу.

Износ кауције је **500.000,00 динара**, који уплатити на рачун депозит СО-е Нова Варош бр.840-709804-60, са позивом на број по моделу 97, позив на одобрење 70074, а лицитациони корак је 5,00 динара.

**II Поступак лицитације спроводи Комисија у коју се именују:**

-Боранијашевић Верољуб, председник

-Дивац Мерхила, члан

-Васиљевић Бобан, члан

Задатак Комисије је да објави Оглас у складу са овом Одлуком и горе поменутом Уредбом спроведе поступак лицитације, као и да записник о спроведеној лицитацији достави Имовинско правној служби на даље поступање.

**ОПШТИНСКО ВЕЋЕ ОПШТИНЕ НОВА ВАРОШ**

**Број:06-25/2-2/2020-03 од 08.05.2020.године**

**ПРЕДСЕДНИК**

**Општинског већа**

**Радосав Васиљевић**

На основу члана 6. и 7.Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гл.РС“, бр.16/2018) и Одлуке Општинског већа општине Нова Варош бр.06-25/2-2/2020-03 од 08.05.2020, Комисија за спровођење лицитације, објављује

**О Г Л А С**

**за давање у закуп пословног простора који се налази у згради бивше фабрике „Инова“ Кокин Брод**

**I**. Предмет давања у закуп на период од 10 година путем јавног надметања- лицитације чине непокретности у јавној својини општине Нова Варош, уписане у листу непокретности бр.339 КО Вранеша са обимом удела 1/1 и то:

-Посебан део бр.20, објекат бр.1, улаз бр.10, етажа: приземље, укупна корисна нето површина: П=1186,00м2, лоцирана на кат.парц.бр.2/6 КО Вранеша

**II** Непокретност из става 1.овог Огласа даје се у закуп у циљу обављања производне делатности, уз обавезу закупца да започне производњу најкасније у року од 60 дана од дана закључења Уговора о закупу.

Непокретност се издаје у виђеном стању, а будући закупац је у обавези да сходно намени своје делатности-производње, прилагоди све инсталације у закупљеном простору о свом трошку.

**III** Почетна цена за давање у закуп описане непокретности у ставу I.овог Огласа је **30,00** динара по 1м2 на месечном нивоу.

Износ кауције је 500.000,00 динара, који уплатити на рачун депозит СО-е Нова Варош бр.840-709804-60, са позивом на број по моделу 97, позив на одобрење 70074, а лицитациони корак је 5,00 динара.

Учесницима лицитације који нису успели на јавном надметању, повраћај кауције (депозита) извршиће се у року од 7 дана на њихов рачун, с тим што су исти дужни уз пријаву навести и број рачуна на који ће се извршити повраћај кауције (депозита).

Непокретност из става 1. овог Огласа, након спроведеног поступка лицитације, добиће онај субјект који понуди највећу цену закупа.

**IV** Пријаве по Огласу за јавно надметање са доказом о уплати кауције подносе се Комисији у року од 8 дана од дана објављивања Огласа у дневном листу \_\_\_\_\_\_\_\_\_\_\_\_\_\_\_\_.Пријава обавезно садржи поред доказа о уплати кауције и за предузетнике: име и презиме предузетника, адресу, број личне карте, ЈМБГ, назив радње, матични број, број рачуна на који вратити кауцију (депозит); за правна лица:назив и седиште, копију решења о упису правног лица у регистар код надлежног органа, број рачуна на који вратити кауцију (депозит); као и пуномоћје за лице које заступа подносиоца пријаве.

Подносиоци неблаговремене или непотпуне пријаве не могу учествовати у поступку јавног надметања, а непотпуне или неблаговремене пријаве се одбацују.

**V** Јавно надметање ће се спровести у просторијама Општине Нова Варош, у сали на V спрату, **дана \_\_\_\_\_.2020.године, са почетком у \_\_,00 часова**.

**VI** Заинтересована лица могу извршити увид у документацију у просторијама Општинске управе, канцеларија бр.305 сваким радним даном за време трајања Огласа, у времену од 10,00 до 12,00 часова.

**VII** Непокретности описане у ставу 1.овог Огласа могу се разгледатидана \_\_\_\_\_\_\_\_\_\_.године у периоду од 09,00 до 14,00 часова.

**VIII** О резултатима спроведеног поступка јавног надметања учесници ће бити обавештени у року од 8. дана од дана закључења поступка јавног надметања.